इसी क्षेत्र के गांव कुशीताली निवासी रामचंद्र तिवारी के घर में छत के रास्ते दाखिल चोर करीब 45 हजार रुपये व तीन लाख के जेवरात पार कर दिए। चोरों ने उस कमरे में बाहर से कुंडी लगा दी जिसमें परिवार के लोग सोए थे। रविवार सुबह परिवारीजन सोकर उठे तो कमरे की कुंडी बाहर से बंद मिली। शोर मचाकर पड़ोस के लोगों की मदद से कमरे की कुंडी खुलवाई। पीड़ितों की सूचना पर पहुंची कोतवाली पुलिस, क्राइम ब्रांच और फिंगर प्रिंट टीम ने छानबीन की। एसओ ने बताया कि घटनाओं की जांच चल रही।